নাবালিকা ভাইঝিকে ধর্ষণ, কাকার আমৃত্যু কারাদণ্ড

জলপাইগুড়ি: আরজি কর কাণ্ডের পর জলপাইগুড়িতে (Jalpaiguri) ধর্ষণের ঘটনায় আমৃত্যু কারাদণ্ডের শাস্তি। জলপাইগুড়ি জেলা আদালতের বিশেষ পকসো কোর্ট (Pocso Court) বুধবার এই নির্দেশ দিল। নাবালিকা ভাইঝিকে ধর্ষণের অভিযোগে অভিযুক্ত কাকার আমৃত্যু কারাদণ্ড ও ৫০ হাজার টাকা জরিমানা। ওই মামলায় মোট আটজনের সাক্ষ্য গ্রহণ করা হয়। জলপাইগুড়ির ধূপগুড়ি থানা (Dhupguri PS) এলাকার ঘটনা।

৬ এপ্রিল ২০২১। অভিযুক্তের দাদা ধূপগুড়ি থানায় অভিযোগ জানান। অভিযোগকারীর দাদা বাড়িতেই ভাইঝিকে ভয় দেখিয়ে লাগাতার ধর্ষণ করছিল। পরবর্তীতে ওই নাবালিকা গর্ভবতী হয়। এরপরেই পরিবারের চাপে ওই নাবালিকা সব ঘটনা পরিবারকে জানায়। অভিযুক্তের বিরুদ্ধে থানায় অভিযোগ জানায় পরিবার। পুলিশ অভিযুক্তকে গ্রেফতার করে৷ বুধবার জেলা আদালতের বিশেষ পকসো কোর্টের বিচারক রিন্টু শূর অভিযুক্তকে দোষী সাব্যস্ত করে আমৃত্যু কারাদণ্ডের নির্দেশ দেন। বিশেষ সহকারি সরকারি আইনজীবী দেবাশিস দত্ত এই বিষয়ে বলেন, নাবালিকার শারীরিক পরিবর্তন দেখে পরিবার স্থানীয় ল্যাবে পরীক্ষা করার পরেই নিশ্চিত হয়েছিল সে গর্ভবতী। এরপর স্থানীয় পঞ্চায়েত সদস্যের পরামর্শে পরিবার থানায় অভিযোগ জানায়। আমৃত্যু কারাদণ্ডের পাশাপাশি ৫০ হাজার টাকা জরিমানা করা হয়েছে অভিযুক্তকে। নাবালিকাকে চার লক্ষ টাকা লিগাল সার্ভিস অথোরিটির থেকে দিতে বলেছেন বিচারক।

আরও পড়ুন: বাড়তে চলেছে কি ‘‌লক্ষ্মীর ভাণ্ডার’‌ এর অঙ্ক! ইঙ্গিত মুখ্যমন্ত্রীর